Lilis
Lilis (pranc. Lille, ol. Rijsel) – miestas Prancūzijos šiaurėje, netoli sienos su Belgija, prie Diolio upės (Šeldės baseinas). Aukštutinės Prancūzijos regiono ir Šiaurės departamento sostinė. Kartu su metropolija (įeina Rubė, Turkuenas, Ipras, Turnė, Kortreikas, Mukronas) – virš 1 mln. gyventojų. Tekstilės, chemijos, elektronikos, maisto pramonė. Mieste yra Lilio universitetas (įkurtas 1854 m.), veikia Lilio metropolitenas (pirmasis miesto metropolitenas be mašinistų), daug muziejų.